Hoe om daardie kosblik reg te pak(Foto: Verskaf) Soos wat kinders die avonture van ŉ skoolloopbaan aandurf, moet daar ag geslaan word op die kweek van gesonde eetgewoontes. So sê Zelda Ackerman, ŉ geregistreerde dieetkundige en woordvoerder van die Suid-Afrikaanse vereniging vir dieetkundiges (ADSA). Sy sê verder dat kinders wat skoolgaande ouderdom bereik, reg is om gesonde eetgewoontes te ontwikkel, mits dit iets is waaraan ouers sou aandag gee. Die groei van skoolgaande kinders vind plaas teen ŉ ander pas as dié van babas en kleuters. Dit is op hierdie ouderdom waar kinders hul eie kosvoorkeure ontdek en begin toepas. Hierdie fase in jou kleinding se lewe bied ook ŉ gulde geleentheid aan ouers om gesonde eetgewoontes te skep. Skoolgaande kinders is as gevolg hul nuuskierige aard meer bereid om nuwe kossoorte op hul spyskaart te verwelkom. Ackerman benadruk dat baie eetgewoontes wat volwassenes het, spruit uit dié kinderfase. Dus laat dit vir ouers die deur oop om gesonde en volhoubare eetgewoontes by hul kinders te skep en aan te moedig. Vanessa Clarke, nog ŉ geregistreerde dieetkundige, meen dat skoolgaande kinders juis verskillende kossoorte nodig het om hulle aan die gang te hou. “Kinders se behoeftes verander soos wat hulle ouer raak. Die hoeveelheid vitamine, minerale, proteïen, stysel en vette wat hulle nodig het om aan die gang te bly verander volgens die fase waarin hulle op daardie stadium in hul skoolloopbaan is.” Ontbyt bly steeds die belangrikste ete van die dag. Veral wanneer daar skoolgaande kinders in die huis is wat moet konsentreer van die eerste tot die laaste periode in ŉ dag. ŉ Gebalanseerde, voedingryke ontbyt is aan die orde van die dag. Volgens ADSA behoort die ete die volgende in te sluit: Hierdie breinkos sal jou kleinding gereed maak vir ŉ dag van leer en groei by die skool. (Foto: Nathan Dumlao/ Unsplash) Talle ouers sukkel om vir hul kinders gesonde, voedingryke kosblikke te pak. ADSA benadruk egter dat só ŉ kosblik noodsaaklik is. Dís hoe jy verseker dat jou kleinding ŉ gesonde kosblik skool toe vat: Wanneer rugby, netbal, tennis of krieket hom of haar ŉ bietjie langer by die skool hou – pak daardie kosblik met net nog meer gesonde versnaperings. Wanneer die nood druk en die snoepie se dienste benodig word, moenie te veel daarteen skop nie. Maak net seker dat boeta of sussa nie te gewoond raak aan ŉ R50-noot in plaas van ŉ kosblik nie. So maklik soos wat dit kan wees om jou kind te oortuig dat gesonde kossoorte die beter opsie is, is daar sekere kleingoed wat hul neuse gaan optrek vir sekere opsies. Hier is hoe jy die belangstelling prikkel wanneer jou kind eerder haas se pad as haas se kos kies: Onthou: As ouer kies en voorsien jy jou kinders van kos. Dit is steeds in jou hande hoe gesond daardie kos gaan wees.